На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-341/22-IV/01 од 31.03.2022. године,

Општинско веће општине Гаџин Хан на седници одржаној 21.априла 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве**

**ОДОБРАВАЈУ СЕ** средства **2.000,00** динара (двехиљадединара) Основној школи ,,Витко и Света,,, Гаџин Хан за судске таксе.

1. Средства из тачке 1. овог предлога распоређују се у оквиру

**Раздео 5**

**Програм 9 – Основно образовање и васпитање**

**2003-0001 – Функционисање основних школа**

**Функција 912 – Основно образовање**

**Позиција 100**

**-**економска класификација **463000-Трансфери осталим нивоима власти**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Основне школе ,,Витко и Света,, Гаџин Хан утврђено је да на економској класификацији 482200-Обавезне таксе нису планирана средства за ове намене.

Наведена средства су потребна за уплату таксе за упис у регистар код Привредног суда у Нишу у износу од 1.570,00 динара. Наиме, Решењем Министарства просвете, науке и технолошког развоја број 119-01-00067/2022-07/341 од 21.02.2022.године (02 286/1 од 23.03.2022.године) именован је нови директор Основне школе ,,Витко и Света,, у Гаџином Хану Милена Стојадиновић-Антић, дипломирани биолог. Претходни директор Драган Ранчић, наставник разредне наставе распоређен је Решењем 01-314/1 од 28.03.2022.године на послове и радне задатке наставника разредне наставе у издвојеном четвороразредном одељењу у Сопотници.

Како би нова директорка депоновала потпис код Привредног суда неопходно је уплатити наведену таксу.

.

Средства за ове намене се обезбеђују из текуће буџетске резерве

Број: 06-400-166/22-III

У Гаџином Хану, 21.04.2022.године

ПРЕДСЕДНИК

ОПШТИНСКОГ ВЕЋА

Милисав Филиповић